b"\n_START_ARTICLE_\nMarjan Zgonc\n_START_SECTION_\n\xc5\xbdivljenje\n_START_PARAGRAPH_\nZgonc je za\xc4\x8del prepevati v mladosti, njegova vzornika pa sta bila Mario Lanza in Claudio Villa. S svojim glasom je pritegnil pozornost operne pevke Ondine Otto, a ni imel mo\xc5\xbenosti, da bi pri njej solopetje tudi \xc5\xa1tudiral, zato se je s petjem prenehal ukvarjati._NEWLINE_Pred leti je v Domu \xc5\xa1panskih borcev pripravil dobrodelni koncert za bolnike, obolele za rakom, in se zaradi odziva ob\xc4\x8dinstva odlo\xc4\x8dil, da bo z glasbenim udejstvovanjem nadaljeval. Pri\xc4\x8del je s priredbami znanih napolitanskih skladb in s pomo\xc4\x8djo aran\xc5\xbeerja Martina \xc5\xbdvelca in pisca slovenskih besedil prof. Ivana Sivca posnel\xc2\xa0\xc2\xbbO Sole Mio\xc2\xab,\xc2\xa0\xc2\xbbSanta Lucia\xc2\xab,\xc2\xa0\xc2\xbbSerenada\xc2\xab,\xc2\xa0\xc2\xbbCore N'Grato\xc2\xab\xc2\xa0idr. Na plo\xc5\xa1\xc4\x8di z naslovom \xc4\x8ce je ljubezen iskrena je tudi duet z Jo\xc5\xbeico Svete, nekdanjo pevko Ansambla bratov Avsenik. Kasneje je posnel \xc5\xa1e ve\xc4\x8d duetov in tercetov z drugimi slovenskimi izvajalci zabavne glasbe, npr. Simono Weiss in Wernerjem. Je eden redkih slovenskih pevcev, ki pojejo v na\xc4\x8dinu bel canto._NEWLINE_Z besedili, ki jih zanj pi\xc5\xa1ejo drugi avtorji in so po mnenju kritikov cenena, cilja predvsem na manj zahtevno ob\xc4\x8dinstvo."